iraklixyz/georgian-wikipedia-cleaned huggingface dataset:
პაატა ბატონიშვილის შეთქმულება 1765

პაატა ბატონიშვილის შეთქმულება 1765 — შეთქმულება ქართლ-კახეთის მეფის ერეკლე -ის წინააღმდეგ პაატა ბატონიშვილის მეთაურობით. პაატა ბატონიშვილის შეთქმულება წარმოადგენდა ერეკლე -ის გამაერთიანებელი პოლიტიკის წინააღმდეგ თავადაზნაურთა რეაქციული ნაწილის ხანგრძლივი ბრძოლის ერთ-ერთ ეპიზოდს. შეთქმულება მიზნად ისახავდა მეფის მოკვლას და ქართლში პაატა ბატონიშვილის გამეფებას.

შეთქმულებაში მონაწილეობდნენ დავით ბატონიშვილი (აბდულა-ბეგის ძე), ქართლის თავადები: სახლთუხუცესი დიმიტრი ამილახვარი, მისი შვილი ალექსანდრე, ელიზბარ თაქთაქიშვილი, გლახა ციციშვილი, დიასამიძე და სხვები, აზნაურები და როგორც ჩანს, გლეხთა და მოქალაქეთა ცალკეული წარმომადგენლებიც. ეს დასი უკმაყოფილო იყო კახეთის სამეფო შტოს წარმომადგენლის — ერეკლე -ის ქართლში გამეფებით. არსებითად კი მას არ მოსწონდა სამეფო ხელისუფლების გაძლიერება, ერეკლე -ის ცენტრალისტური პოლიტიკა. შეთქმულები იკრიბებოდნენ ვინმე მარკოზაშვილის ბინაში (მარკოზაშვილის დარბაზი), სადაც ცხოვრობდა პაატა ბატონიშვილი, ამის გამო მათ „მარკოზაშვილის დარბაზელნი“ ეწოდათ. შეთქმულება გასცა სამშვილდელმა გლეხმა დათუნა ფეიქარმა, რომელმაც ეს ამბავი აღსარების დროს გაანდო მღვდელ ქრისტესიას, ერეკლემ შეთქმულნი შეიპყრო, სასამართლოს გადასცა და თვითონ მომჩივანის როლში გამოვიდა. შეთქმულები სასტიკად დასაჯეს: პაატა და დავით ბატონიშვილებს თავი მოჰკვეთეს, ელიზბარ თაქთაქიშვილი ცეცხლში დაწვეს; სხვა მონაწილეებს სხვადასხვა სასჯელი შეუფარდეს: ციციშვილს ენა მოსჭრეს, დიასამიძეს ცალი თვალი ამოთხარეს, ალექსანდრე ამილახვარს მოჰკვეთეს ცხვირი და გადაუჭრეს ფეხის ძარღვები და ა. შ. შეთქმულთა მამულების ნაწილი მეფემ ნასისხლად აიღო. შეთქმულების განადგურებამ განამტკიცა და გააძლიერა ერეკლე -ის მდგომარეობა ქართლ-კახეთის სამეფოში.
პაგუოშის კონფერენციები

პაგუოშის კონფერენციები — მეცნიერთა საერთაშორისო შეხვედრები მშვიდობის, განიარაღების, საერთაშორისო უშიშროებისა და სამეცნიერო თანამშრომლობისათვის, მსოფლიოს თერმობირთვული ომის თავიდან ასაცილებლად. კონფერენციის მოწვევის ინიციატივა ეკუთვნის მსოფლიოში საყოველთაოდ ცნობილ მეცნიერთა ჯგუფს (ა. აინშტაინი, ფ. ჟოლიო-კიური, ბ. რასელი და სხვები). 1955 წელს მათ მოწოდებით მიმართეს ყველა ქვეყნის მეცნიერებებს, ხმა აემაღლებინათ ატომური ენერგიის სამხედრო მიზნით გამოყენების წინააღმდეგ.

1957 წლის ივლისში აშშ-ის საზოგადო მოღვაწისა და მრეწველის ს. იტონის აქტიური მხარდაჭერით მის სამშობლოში პაგუოშში (, კანადა; აქედან სახელწოდება) შედგა პაგუოშის კონფერენცია, შეიქმნა პაგუოშის მუდმივი კომიტეტი (ადგილსამყოფელი ქ. ლონდონი).
კვიპროსის მართლმადიდებელი ეკლესია

კვიპროსის მართლმადიდებელი ეკლესია — ერთ–ერთი უძველესი ავტოკეფალური მართლმადიდებელი სამოციქულო ეკლესია აღმოსავლეთში, უკავია მე–10 ადგილი მართლმადიდებელი ეკლესიების დიფტიქში.

ისტორია
გადმოცემით დააარსა მოციქულმა ბარნაბამ 47 წელს. თავდაპირველად იყო ანტიოქიის ეკლესიის ეპარქია. 431 წლიდან კი ავტოკეფალური საარქიეპისკოპოსოა. საუკუნეში მოექცა არაბთა უღლის ქვეშ, რომლისგანაც მხოლოდ 965 წელს გათავისუფლდა. 1191 წელს კუნძული კვიპროსი დაიპყრეს ჯვაროსნებმა, 1489–1571 წწ. ეკუთვნოდა ვენეციას, 1571 წლიდან – თურქებს, ხოლო 1878 წლიდან – ინგლისელებს. 1960 წელს კვიპროსმა გახდა დამოუკიდებელი და გამოცხადდა რესპუბლიკური მმართველობა. პირველი პრეზიდენტი გახდა არქიეპისკოპოსი მაკარიოსი (1960–1977).
1974 წელს თურქეთის მიერ ოკუპირებულ იქნა კუნძულის ტერიტორიის 35%. სადაც მიმდინარეობს ქრისტიანული ტაძრებისა და სიწმინდეების განადგურება. სულ ოკუპირებულ ნაწილში მდებარეობს 514 ეკლესია, სამლოცველო და მონასტერი.

თანამედროვეობა
ამჟამად კვიპროსის ეკლესია შედგება ერთი საარქიეპისკოპოსოსა და 5 ეპარქიისაგან, აქვს 500 მეტი ეკლესია და 9 მონასტერი.
2022 წლის 22 დეკემბრიდან ეკლესიის სათავეშია მთავარეპისკოპოსი გიორგი, იგი აირჩიეს მას შემდეგ, რაც მისი წინამორბედი ქრიზოსტომოს გარდაიცვალა. მმართველობის უმაღლესი ორგანოა – წმინდა სინოდი, რომელიც შედგება არქიეპისკოპოსისგან, პაფოსის, ლარნაკის, კირენიის, ლიმასოლის და მორფუს ეპისკოპოსებისაგან. კირენიისა და მორფუს ეპისკოპოსები კუნძულის ჩრდილოეთი ნაწილის ოკუპაციის გამო დროებით იმყოფებიან ნიქოზიაში. ეკლესია აქტიურადაა ჩართული ტურისტულ ბიზნესში და ხელს უწყობს ქვეყანაში მის განვითარებას.
გარი ნევილი

გარი ნევილი (; დ. 18 თებერვალი, 1975) — ინგლისელი ფეხბურთელი, ფეხბურთის მწვრთნელი და სპორტული კომენტატორი. თამაშობდა მარჯვენა მცველის პოზიციაზე „მანჩესტერ იუნაიტედსა“ და ინგლისის ეროვნულ ნაკრებში. როი კინის წასვლის შემდეგ, 2005 წლიდან 2011 წლამდე იყო „მანჩესტერ იუნაიტედის“ კაპიტანი. ითვლება ერთ-ერთ ყველაზე ტიტულოვან ინგლისელ და ევროპელ ფეხბურთელად, რომელმაც სულ 20 ტიტული მოიგო, მათ შორის პრემიერლიგის რვა ტიტული და უეფა-ს ჩემპიონთა ლიგის ორი ტიტული.

მანჩესტერ იუნაიტედი
გარი ნევილი მანჩესტერ იუნაიტედის შემადგენლობაში 1991 წელს ჩაირიცხა. 1992 წელს, კი სადებიუტო თამაში ჩაატარა მოსკოვის ტორპედოსთან. 1994 წლიდან იგი გახდა მანჩესტერ იუნაიტედის რეგულარული მოთამაშე მარჯვენა მცველის პოზიციაზე. 2004 წელს მან ხელი მოაწერა ოთხწლიან კონტრაქტს და გააგრძელა მანჩესტერთან ერთად თამაში.

2005 წლის დეკემბერში, როი კინის გუნდიდან წასვლის შემდეგ იგი გახდა „მანჩესტერ იუნაიტედის“ კაპიტანი.

გარი ნევილს „მანჩესტერ იუნაიტედთად“ ერთად აქვს მოგებული: შვიდჯერ ინგლისის პრემიერლიგა, სამჯერ ინგლისის ასოციაციის თასი, ორჯერ უეფა-ს ჩემპიონთა ლიგა და სამჯერ ინგლისის ლიგის თასი.

სანაკრებო კარიერა
გარის პირველი თამაში ინგლისის ნაკრებში შედგა 1995 წელს, იაპონიის ნაკრების წინააღმდეგ.

სამწვრთნელო კარიერა
2012 წელს როი ჰოჯსონმა ის ინგლისის ეროვნული ნაკრების სამწვრთნელო შტაბში მიიწვია, სადაც 2016 წლამდე მის თანაშემწედ მუშაობდა. 2015–2016 წლებში წვრთნიდა ესპანურ „ვალენსიას“.

პირადი ცხოვრება
გარი არის მანჩესტერ იუნაიტედის და ევერტონის ყოფილი ფეხბურთელის ფილ ნევილის უფროსი ძმა, ხოლო მისი და ტრეისი ნევილი ინგლისის ნეტბოლის ნაკრების წევრი იყო.

გარის ჰყავს ცოლი ემა ჰალდფილდი. გარი და ემა დაქორწინდნენ 2007 წლის 16 ივნისს. მათ ჰყავთ შვილი მოლი რომელიც დაიბადა 2009 წლის 11 იანვარს.

სანაკრებო სტატისტიკა
მიღწევები
საკლუბო
მანჩესტერ იუნაიტედი
ინგლისის პრემიერლიგა: 1995–96, 1996–97, 1998–99, 1999–2000, 2000–01, 2002–03, 2006–07, 2008–09
ინგლისის ასოციაციის თასი: 1995–96, 1998–99, 2003–04
ინგლისის ლიგის თასი: 2005–06, 2008–09, 2009–10
ინგლისის სუპერთასი: 1996, 1997, 2008
უეფა-ს ჩემპიონთა ლიგა: 1998–99, 2007–08
საკონტინენტთაშორისო თასი: 1999
ფიფა-ს მსოფლიო საკლუბო ჩემპიონატი: 2008

ფაქტები
ნევილს რამდენიმე რეკორდი აქვს დამყარებული: 2002 წელს იგი შემოვიდა შეცვლაზე და ჩაატარა 51 მატჩი მარჯვენა მცველის პოზიციაზე, რის შედეგად რეკორდი მოუხსნა ფილ ნილსს. ნევილმა მის ძმასთან ერთად მოხსნა რეკორდი, ძმებმა ერთად ყველაზე მეტი მატჩი ითამაშეს. 142 ჩატარებული შეხვედრის შედეგად მათ რეკორდი მოუხსნეს ჯეკ და სერ ბობი ჩარლტონს.

ნევილმა 568 თამაშში შვიდი გოლი გაიტანა. იგი არის მეხუთე „მანჩესტერის იუნაიტედის“ მოთამაშეებს შორის, ჩატარებული მატჩების რაოდენობით.
მცირე ფურცელი

მცირე ფურცელი (, , ) ეწოდება მცირე ფორმატის ქაღალდზე დაბეჭდილ საფოსტო მარკებს. ეს არის შუალედური ზომის ფურცელი, ბლოკზე , (კვარტბლოკის ანალოგებზე) უფრო ფართო და სასტამბო ფორმატის მარკების ფურცელზე უფრო პატარა.

მცირე ფურცელი სტამბური ფურცლისაგან განსხვავდება არა მხოლოდ ზომით, არამედ მასზე განლაგებული მარკების რაოდენობითაც. როგორც წესი მცირე ფურცელი მოიცავს მინიმუმ 3-4 ცალ საფოსტო მარკას, უმთავრესად 10-16 ცალ მარკას, ზოგჯერ მეტსაც. მცირე ფურცელი შეიძლება შეიცავდეს ერთი ან რამდენიმე სახის, სიუჟეტის ან ნომინალის მქონე მარკებს.

ისტორია
მარკების პირველი მცირე ფურცელი გამოვიდა ბელგიაში, 1920 წელს. იგი შედგებოდა 25 სტანდარტული მარკისაგან, ნომინალი 65 ცენტი. 1921 წელს ლუქსემბურგში გამოიცა ღირსახსოვარი მარკა , რომელიც მიეძღვნა ტახტის მემკვიდრის დაბადების მოვლენას. პირველი გამოცემა წარმოადგენდა მცირე ფორმატზე დაბეჭდილ 5 მარკიან ფურცელს, მეორე გამოცემა - 25 მარკიან ფურცლებს, მესამე გამოცემა - 100 მარკიან ფურცელს.

თავისებურება
სახელწოდება «მცირე ფურცელი» თავისთავში გულისხმობს, რომ მარკები იბეჭდება ფართო ფორმატიან ქაღალდზე - მარკების ფურცელზე. მცირე ფურცლის კიდეებზე გვხვდება სხვა და სხვა აღნიშვნები და ნიშნები: რიგობრივი ნომერი, სამახსოვრო წარწერა, სიმბოლო და ა.შ. ამ ნიშნებით მცირე ფურცელი ემსგავსება კვარტბლოკისა და მის ანალოგებს. ასეთი მსგავსების მიუხედავად, მცირე ფურცელს არ გააჩნია საკუთარი ნომერი და კატალოგებშიც იშვიათად გვხვდება. ზოგიერთ კატალოში შედის მცირე ფურცელი, მხოლოდ იმ პირობით, თუ გარკვეული მარკა, დაიბეჭდა მხოლოდ მცირე ფორმატის ქაღალდზე , გააჩნია თავისი სერიული ნომერი და ემსგავსება მრავალმარკიან ბლოკებს. ასეთი მცირე ფურცელი წარმოადგენს ცალკე საკოლექციო ერთეულს და ფილატელიტურ კოლექციებში მთლიანად არიან წარმოდგენილი. კატალოგებში არ ხვდებიან მცირე ფურცლები, რომლებიც წარმოადგენენ ფართო ფორმატიან ქაღალდზე დაბეჭდილი მარკების ვარანტს ან მის ფრაგმენტს.
ინგრიდ ტულინი

ინგრიდ ტულინი (; დ.27 იანვარი, 1926, სოლეფტეა — გ. 7 იანვარი, 2004, სტოკჰოლმი) — თეატრისა და კინოს შვედი მსახიობი, რეჟისორი და სცენარისტი.

ბიოგრაფია
დაიბადა მეთევზის ოჯახში, ქალაქ სოლეფტეაში. 1948 წელს დაამთავრა სტოკჰოლმის სამეფო დრამატული თეატრი.

50-იან წლებში თამაშობდა თეატრში, სადაც შეასრულა მრავალი განსხვავებული კლასიკური, თუ თანამედროვე რეპერტუარის როლი. აღსანიშნავია ტულინის როლი ინგმარ ბერგმანის მიერ სტოკჰოლმის „დრამატინში“ დადგმულ ჰენრიკ იბსენის „პერ გიუნტში“. ასევე, მათ ერთობლივ ნამუშევრებში ქალაქ მალმიოს თეატრში.

კინოში ტულინის დებიუტი შედგა 1948 წელს. ადრეული როლებიდან აღსანიშნავია ალფ სიობერგის ფილმში „მოსამართლე (ფილმი)“, რომელიც შვედურ კინოკლასიკას წარმოადგენს. 1950-1980 წლებში ინგრიდმა ითამაშა დაახლოებით 70-მდე სხვადასხვა ჟანრის ფილმში. 1958 წელს ფილმში „ცხოვრების ზღვარზე“ შესრულებული როლისთვის მიიღო კანის კინოფესტივალის ჯილდო საუკეთესო მსახიობი ქალისთვის ამავე ფილმის მონაწილე სხვა მსახიობ ქალებთან ერთად.

მუშაობდა რეჟისორებთან: ლუკინო ვისკონტი, ალფ სიობერგი, ჰანს აბრამსონი, ჯულიანო მონტალდო, ოკე ობერგემი, როლფომ ხასბერგომი, შელდონ რეინოლდსი, ინვე ჰამლინი, ტონი დე გრეგორიო, მაურო ბოლონინი, ალენ რენე, ვილგოტ შელმან, პიერ გრან-დეფერა, მარკო ფერარი, ფრანკო ჯერალდი, ნიკოლ ჰესრენომი.

ფილმოგრაფია
იზმირის პროვინცია

იზმირის პროვინცია — პროვინცია (ილი) დასავლეთ თურქეთში, ეგეოსის რეგიონში. ადმინისტრაციული ცენტრი — ქალაქი იზმირი. მოიცავს 30 რაიონს.

გეოგრაფია
დასავლეთით მას ესაზღვრება ეგეოსის ზღვა და იზმირის ყურე. პროვინცია იზმირის ტერიტორიაა 12,007 კმ². მოსახლეობა შეადგენს 4,113,072 ადამიანს.

იზმირის პროვინციას ესაზღვრება ჩრდილოეთით: ბალიქესირის პროვინცია, აღმოსავლეთით მანისის პროვინცია, სამხრეთით აიდინის პროვინცია.

ისტორია
ძველი წელთაღრიცხვით 11 საუკუნეში ამ ადგილებში ცხოვრობდნენ ბერძნები. მათ დააარსეს ქალაქი სმირნა, დღევანდელი იზმირი. მოგვიანებით ეს ტერიტორია დაიპყრო სპარსეთმა. შემდეგში კი ეს ტერიტორია დაექვემდებარა რომის იმპერიას. რომის იმპერიის გაყოფის შედეგად იზმირი აღმოჩნდა ბიზანტიის იმპერიის ბატონობის ქვეშ. პირველი მსოფლიო ომის დროს ეს ტერიტორია ეკავა საბერძნეთს, მაგრამ თურქეთის ჯარმა ათათურქის თაოსნობით აიღეს იზმირის პროვინცია.
ნინო ახვლედიანი

ნინო ახვლედიანი (დ. 3 თებერვალი, 1960) — ქართველი კინოსა და თეატრის რეჟისორი და სცენარისტი. არის ქართველი კინოოპერატორის — ლომერ ახვლედიანის შვილი.

ბიოგრაფია
1984 წელს დაამთავრა მოსკოვის საკავშირო სახელმწიფო კინემატოგრაფიის ინსტიტუტის სარეჟისორო ფაკულტეტი.

ნინო ახვლედიანის პირველი სრულმეტრაჟანი მხატვრული ფილმი არის „ბესამე“ (1989), რომლის სცენარის ავტორიც თვითონ არის გურამ დოჩანაშვილთან ერთად. დამდგმელი რეჟისორია დოკუმენტური ფილმისა „ელდარ შენგელაია — არაჩვეულებრივი გამოფენა“ (2006).
ინჯაზი

ინჯაზი ( ქართ. „მიღწევა“) — მსოფლიოში პირველი კლონირებული ერთკუზიანი აქლემი, რომელიც დაიბადა 2009 წლის 8 აპრილს . არაბთა გაერთიანებული საამიროების დუბაის აქლემების რეპროდუქციის ცენტრის დოქტორმა, ვეტერინარმა და ემბრიოლოგმა ნისარ ახმად ვანიმ 2009 წლის 14 აპრილს გამოაცხადა, რომ გაურთულებელი გესტაციის 378 დღის შემდეგ დაიბადა კლონირებული აქლემი. კლონირების სამეცნიერო პროექტს პერსონალურ მხარდაჭერასა და ფინანსურ დახმარებას უწევდა არაბთა გაერთიანებული საამიროების პრემიერ-მინისტრი მუჰამედ ბინ რაშიდ ალ მაქთუმი, ვიცე პრეზიდენტი და დუბაის ამირა. აქამდე ემირატებში აქლემის კლონირების რამდენიმე წარმუმატებელი მცდელობა იყო. ცენტრის სამეცნიერო დირექტორმა, დოქტორმა ლულუ სკიდმორმა განაცხადა, რომ აქლემის კლონირება სამომავლოდ საშუალებას მოგვცემს გადავარჩინოთ ელიტარული სადოღე და სარძევე აქლემების ძვირფასი გენოფონდი.
სტეფანე სანანოისძე ჭყონდიდელი

სტეფანე სანანოისძე ჭყონდიდელი — საუკუნის მეორე ნახევრის ქართველი მწერალი, ჰიმნოგრაფი, მთარგმნელი, სასულიერო მოღვაწე (ჭყონდიდის ეპისკოპოსი). პირველად მოხსენიებულია მიქაელ მოდრეკილის იადგარში (978-988).

შემოქმედება
ეფრემ მცირის ცნობით, სტეფანე სანანოისძე ჭყონდიდელს სიმეონ ლოგოთეტის მეტაფრასებიდან უთარგმნია საკითხავი დაუჯდომელთა და თეოქთისტე ლეზველის ცხოვრება.
სტეფანე სანანოისძე ჭყონდიდელს მიაწერენ მიქაელ მოდრეკილის კრებულში შესულ ორ საგალობელს: „ნათლისმიღებისა და წმიდისა მოწამისა ჰაბოისანი“ და სტეფენე პირველმოწამის საგალობელს სტიქარონითურთ. უკანასკნელმა ძიებამ (ლ. ჯღამაია) გაარკვია, რომ სტეფანე პირველმოწამის საგალობელი თარგმნილია ბერძნულიდან თვით სტეფანე სანანოიძის მიერ. მასვე ეკუთვნის აბოსადმი მიძღვნილი ორიგინალური ჰიმნი და სტეფანე პირველმოწამისადმი მიძღვნილი საგალობლის თარგმანი.

სტეფანე სანანოისძე ჭყონდიდელს აბოსადმი მიძღვნილ საგალობელში ეყდნობა აბოს წამების იოანე საბანისძისეულ ტექსტს. ავტორი ყურადღებას აქცევს აბოს სულიერი ბიოგრაფიის დეტალებს და მათი წარმოჩენით წმინდანის დასრულებულ სახელ ქმნის. საგალობლის დახვეწილი პოეტური ფორმა, ლაკონიური და გამომსახველი სიტყვა საფუძველს გვაძლევს სტეფანე სანანოისძე ჭყონდიდელი ამოვუყენოთ თავისი დროის ბრწყინვალე ჰიმნოგრაფებს.

პავლე ინგოროყვა სტეფანე სანანოისძე ჭყონდიდელს დასავლეთ საქართველოს ჰიმნოგრაფიული სკოლის წარმომადგენლად მიიჩნევს. ძველი ქართული მწერლობის ისტორიაში სტეფანე სანანოისძე ჭყონდიდელთან ერთად მოიხსენიება დავით ტბელი (როგორც ჩანს, ისინითანამედროვენი იყვნენ). რუის-ურბნისის ძეგლისწერაც ამ ორ სახელს ერთად მოიხსენიებს.
აპოლოგია

აპოლოგია (დაცვა, გამართლება, გამოსარჩლება) — სასულიერო ლიტერატურის დარგი, რომელიც მიზნად ისახავდა რელიგიის, ვისიმე ან რისიმე დაცვას, გამართლებას, გამოსარჩლებას (ზეპირად ან წერილობით). სიტყვა „აპოლოგია“ ხშირად იხმარება წინასწარგანზრახული დაცვის, გადაჭარბებული შექების, განდიდების მნიშვნელობით.

აპოლოგეტი იყო პიროვნება, ვინც იცავდა რელიგიურ დებულებებს ზეპირად თუ წერილობით. ასე წარმოიშვა აპოლოგეტური ლიტერატურა.
კონდაკი

კონდაკი, იერატიკონი — ლიტურგიკული წიგნი, რომელშიც წარმოდგენილია წირვის წესი. წირვის რამდენიმე რედაქცია არსებობდა ქრისტიანულ ლიტურგიაში. ერთ-ერთი იყო მოციქულთა ლიტურგია — აღმოსავლეთის ეკლესიაში მიღებული და გავრცელებული, მეორე — კონსტანტინოპოლური/ბიზანტიური (ბასილი დიდისა და იოანე ოქროპირისა). ჩვენში ორივე რედაქცია იყო თარგმნილი. საუკუნემდე უფრო იაკობის ლიტურგია იყო ხმარებაში, ქართველები საუკუნიდან ბიზანტიურ ლიტურგიაზე გადავიდნენ.

1. წიგნი ან ეტრატის გრაგნილი, რომელშიც ჟამისწირვის წესები და ლოცვებია თავმოყრილი. თავდაპირველად ლოცვების ტექსტი იწერებოდა ერთმანეთზე გადაკერებული ეტრატის ვიწრო ფურცლებზე, რომელსაც ჯოხზე ახვევდნენ. საუკუნიდან, სამღვდელო კონდაკისგან განსხვავებით, წარმოიქმნა მაღალი რანგის სამღვდელო პირთათვის განკუთვნილი კრებული, რომელსაც არქიერატიკონი , ანუ „სამღვდელმთავრო კონდაკი“ ( 86) ეწოდა.

2. საეკლესიო საგალობლის ფორმა, რომელიც შემუშავებულია ბიზანტიელი ჰიმნოგრაფის რომანოზ მელოდოსის მიერ. უძველესი კონდაკები სწორედ რომანოზ მგალობელის სახელს უკავშირდება. არსებითი განსხვავება კონდაკსა და კანონს შორის საძიებელია არა ფორმაში, არამედ შინაარსში. კონდაკი პოეტური ჰომილიაა და შედგება 18-20 ერთნაირი სტრუქტურის სტროფისაგან, მისი სიგრძე 3-13 სტროფამდე მერყეობს. დასაწყისში დგას მოკლე ტროპარი - პროიმიონი, რომელიც შემდეგ 2-3 სტროფისაგან შედგება. კონდაკი და პროიმიონი ერთმანეთს რეფრენით უკავშირდება.

კონდაკის ჟანრის აყვავება მოდის - საუკუნეებზე. შემდგომ მას ცვლის კანონი. ამ პერიოდიდან იწყება კონდაკის მელოდიის განვითარება და სტროფების რაოდენობის შემცირება. კანონში დიდი საგალობლიდან რჩება მხოლოდ პირველი სტროფი, საკუთრივ, კონდაკი და იკოსი, რომლებიც თავსდებიან კანონის ოდის შემდეგ. ერთადერთი კონდაკი, რომელიც სრული სახითაა შემორჩენილი, ღვთისმშობლის დაუჯდომელია (აკათისტო), შემონახული ტრიოდიონში. იგი სრულდება დიდმარხვის მეხუთე შაბათს ცისკარზე.

3. თანამედროვე მნიშვნელობით კონდაკი არის რიტმიკულ-ანტიფონური ერთსტროფიანი საგალობელი, რომელიც ჩაერთვის კანონის გალობის შემდეგ (იკოსის მსგავსად). იგი სრულდება ჩვეულებრივ ღვთისმსახურების დროს რომელიმე დღესასწაულზე.
ლივ ულმანი

ლივ ულმანი (; დ. 16 დეკემბერი, 1938) — ნორვეგიელი მსახიობი, რომელმაც საერთაშორისო აღიარება მოიპოვა ინგმარ ბერგმანის ათეულობით ფილმში მონაწილეობით.

ბიოგრაფია
ლივ ულმანი დაიბადა ტოკიოში, გაიზარდა კანადაში, მსახიობის ოსტატობას სწავლობდა ლონდონში, მუშაობდა სტავანგერის თეატრში, მოგვიანებით კი ოსლოს ნაციონალურ თეატრში. მისი ვარსკვლავი ამობრწყინდა 1966 წელს, როდესაც იგი გადაიღეს (ბიბი ანდერსონთან ერთად) ინგმარ ბერგმანის ფილმში „პერსონა“ ელისაბედ ფოგელერის როლში.

მანამდე ულმანმა ითამაშა უმნიშვნელო როლები 5 ნორვეგიულ და 1 შვედურ ფილმში. ფილმ „პერსონის“ დამსახურებაა, რომ ლივმა მიიღო როლები ამერიკელი რეჟისორებისგან. აგრეთვე ითამაშა ბერგმანის მრავალ ფილმში. მისგან გააჩინა ქალიშვილი, რომელიც შვედეთში ცნობილი ჟურნალისტი იყო.

ლივ ულმანი ნომინირებული იყო „ოსკარზე“, როგორც საუკეთესო შემსრულებელი ქალი. ბერგმანთან მუშაობის პარალელურად, ულმანი ბრწყინავდა ბროდვეიზე და ჰოლივუდში, მრავალი როლის შესრულებით ჰენრი იბსენის პიესებში.

1977 წელს გამოვიდა ულმანის ავტობიოგრაფიული ნაშრომი „ცვლილებები“. 1990-იან წლებში კი დაკავდა რეჟისურით. 2008 წლის ივნისში ლივ ულმანმა უხელმძღვანელა მოსკოვის საერთაშორისო კინოფესტივალის ჟიურის.

ფილმოგრაფია
Physical Graffiti

— ინგლისური მძიმე როკ-ჯგუფ ლედ ზეპელინის მეექვსე სტუდიური ალბომი, რომელიც გამოვიდა 1975 წლის 24 თებერვალს, ჯგუფში 4 წლიანი შემოქმედებითი პაუზის შემდეგ. ეს იყო ოთხეულის პირველი ორმაგი დისკი.

ალბომის ხმისჩამწერი სესიები შეწყვეტილი იქნა მას შემდეგ, რაც ჯონ პოლ ჯოუნსმა განაცხადა ჯგუფიდან წასვლის შემდეგ. მაგრამ კოლექტივი კვლავ გაერთიანდა სტუდიაში ’ჰედლი გრენჯი’ და ჩაწერა რვა სიმღერა. ამ კომპოზიციების საერთო ხანგრძლივობა ტიპური ალბომის ხანგრძლივობაზე მეტს შეადგენდა. ამიტომ გადაწყდა, რომ გამოიცემოდა ორმაგი ალბომი, სხვადასხვა წლებში ჩაწერილ კომპოზიციებთან ერთად.

კომერციულად და კრიტიკულად ალბომს დიდი წარმატება ხვდა წილად. ამჟამად იგი 16 გზის პლატინის სტატუსს ატარებს (აშშ-ში) და ითვლება ჯგუფის ერთ-ერთ რჩეულ ნამუშევრად. სხვადასხვა სიებში იგი კვლავაც სახელდება, როგორც ყველა დროის ერთ-ერთი მნიშვნელოვანი როკ-ალბომი.

ხმისჩამწერი სესია
ალბომის ჩაწერა მიმდინარეობდა 1973 წლის ნოემბერში, ჰედლი გრეინჯში (აღმოსავლეთი ჰემპშირი, ინგლისი). ჩაწერისას გამოიყენებოდა რონი ლეინის პორტატული სტუდია. მიუხედავად ამისა, ჩაწერა დროებით გადაიდო და სტუდიას იყენებდა ჯგუფი . 1975 წელს ჯიმი პეიჯმა ერთ-ერთ ინტერვიუში ახსენა:

მაგრამ დეივ ლუისის (ჯგუფის ბიოგრაფის) თქმით

სიმღერების სია
ჩარტები
სერტიფიცირებები
ტიგროსი

ტიგროსი, ტიგრი — მდინარე თურქეთსა და ერაყში (ნაწილობრივ მიედინება ამ ქვეყნებისა და სირიის საზღვარზე). სიგრძე დაახლოებით 1900 კმ, აუზის ფართობი 375,000 კმ2. სათავე აქვს აღმოსავლეთ ტავრში. კვეთს ჯეზირეს პლატოსა და მესოპოტამიის დაბლობის დიდ ნაწილს. დაახლოებით ქალაქ ელ-კურნასთან (ერაყი) უერთდება მდინარე ევფრატს და მდინარე შატ-ელ-არაბის სახელწოდებით ერთვის სპარსეთის ყურეს. მდინარე ტიგროსის ძველი სახელწოდებაა იდიგნა.
რეალ ვალიადოლიდი (საფეხბურთო კლუბი)

„რეალ ვალიადოლიდი“ — ესპანური საფეხბურთო კლუბი. დაარსდა 1928 წლის ივნისში, კასტილია და ლეონის ავტონომიური გაერთიანების ქალაქ ვალიადოლიდში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ნუევო ხოსე სორილიაზე, რომელიც 26 512 მაყურებელს იტევს. ეს სტადიონო 1982 წელს აშენდა და პოეტ ხოსე სორილია ი მორალის სახელს ატარებს.

გუნდი პრიმერა დივიზიონში პირველად 1947-48 წლების სეზონში აღზევდა. ამავე წელს გუნდი გავიდა ესპანეთის თასის ფინალში, სადაც დამარცხდა „ატლეტიკ ბილბაოსთან“. ამ სეზონის შემდეგ, „რეალ ვალიადოლიდი“ 10 წელი არ გავარდნილა პრიმერა დივიზიონიდან, შემდეგ კი მერყეობდა სეგუნდა დივიზიონსა და პრიმერას შორის.

2006-07 წლების სეზონში გუნდს სათავეში ჩაუდგა ხოსე ლუის მენდილიბარი და ამ სეზონში შეძლო დაემყარებინა სეგუნდა დივიზიონის რეკორდი. ბასკი მწვრთნელის გაწვრთნილმა გუნდმა 88 ქულა მოაგროვა. „ვალიადოლიდმა“ მოახერხა ზედიზედ 27 წაუგებელი მატჩის ჩატარება.

პრიმერა დივიზიონში კლუბმა საუკეთესო შედეგია აჩვენა 1963 წელს, როდესაც დაიკავა მეოთხე ადგილი. „რეალ ვადიალოლიდს“ ეკუთვნის ყველაზე სწრაფი გოლის რეკორდი. ხოსება ლიორენტემ 2008 წლის 20 იანვარს, „ესპანიოლთან“ მატჩში გოლი 7.42 წამში გაიტანა.

მიღწევები
ესპანეთის თასი
ფინალისტი (2): 1949/50, 1988/89
ესპანეთის ლიგის თასი
გამარჯვებული (1): 1983/84
სეგუნდა დივიზიონი
ჩემპიონი (3): 1947/48, 1958/59, 2006/07
ტერსერა
გამარჯვებული (4): 1932/33, 1933/34, 1945/46, 1946/47
დუვარდის თასი
გამარჯვებული : 1951/52
კასტილია და ლეონეს თასი
გამარჯვებული (2): 1931, 1985
ესპანეთის სამეფო ფეხბურთის ფედერაციის თასი
გამარჯვებული : 1953

ევროთასებზე
უეფა-ს თასი
თასების მფლობელთა თასი
დაოსიზმი

დაოსიზმი — რელიგიურ-ფილოსოფიური მიმდინარეობა ჩინეთში. თავდაპირველად, ძვ. წ. საუკუნეში, წარმოადგენდა მხოლოდ ფილოსოფიურ მიმდინარეობას. მის დამფუძნებლად ითვლება ნახევრად ლეგენდარული ბრძენი ლაო-ძი („მოხუცი მასწავლებელი“), რომელმაც დაწერა წიგნი „დაო დე ძინი“.

ახ.წ. საუკუნეში დაოიზმი საფუძვლად დაედო რელიგიას, რომელმაც იგივე სახელი მიიღო. მისი ძირითადი პრინციპებია დაო — ყოველი არსის დასაბამი და მარადიული კანონი, „საგანთა დედა“, რომელიც ყოვლისმომცველია და უსაზღვროდ მეფობს სამყაროში. დაო არავის მიერ შექმნილი არ არის; პირიქით, ყველა არსება და საგანი მისგან იღებს სათავეს და, არსებობის ციკლის დასრულების შემდეგ, კვლავ მას უბრუნდება. დაო აღიქმება როგორც უხილავი და უსმენელი, გრძნობებისთვის მიუწვდომელი, მაგრამ მუდმივი და ამოუწურავი საწყისი. იგი უსახელო და უფორმოა, თუმცა სამყაროს აძლევს ყველაფერს, არსებობას, სახელსა და ფორმას.

დაოსიზმი განსაკუთრებულ მნიშვნელობას ანიჭებს ადამიანის ჰარმონიას ბუნებასა და სამყაროსთან. მისი თანახმად, ადამიანი უნდა დაემორჩილოს ბუნებრივ წესრიგს და არ ეწინააღმდეგებოდეს მას. დაოსისტური მოძღვრების ცენტრალურ ელემენტს წარმოადგენს პრინციპი უ-ვეი („უმოქმედობა“) — არაძალადობრივი, სპონტანური ქცევა, რომელიც ბუნებრივად შეესაბამება დაოს დინებას. ამგვარი ცხოვრების გზა მიზნად ისახავს ადამიანის შინაგან და გარეგან ჰარმონიას ბუნებასთან.

დაოსიზმის ტრადიციის ფარგლებში სხვადასხვა პრაქტიკა მოიცავს მედიტაციას, ასტროლოგიას, და შინაგან ალქიმიას. დაოსიზმი მკაცრად არ არის ორიენტირებული დოქტრინებზე და დროთა განმავლობაში განვითარდა სხვადასხვა მიმდინარეობა და აზროვნების სკოლა. მიუხედავად ამისა, ყველა მიმდინარეობა განსაკუთრებულ ყურადღებას აქცევს ისეთ ღირებულებებს, როგორიცაა თანაგრძნობა, ზომიერება და თავმდაბლობა.

დაოსიზმს დაახლოებით 173 მილიონი მიმდევარი ჰყავს. ბოლო საუკუნეებში მნიშვნელოვნად შეავიწროვა ბუდიზმმა, კონფუციანობამ და ქრისტიანობამ.
შანხაის მეტროპოლიტენი

შანხაის მეტროპოლიტენი (ჩინ ) — ქალაქ შანხაის მეტროსისტემა; ჩინეთი. მეტროპოლიტენს დღიურად 3 მლნ ადამიანი გადაჰყავს. ახალი სადგურების გახსნის შემდეგ მგზავრთა ნაკადის საგრძნობ მატებას ელიან. შანხაი მესამე ქალაქია ჩინეთში პეკინისა და ტიანძინის შემდეგ, სადაც მეტროს მშენებლობა იქნა დაწყებული. 2006 წლის მდგომარეობით კი, ყველაზე გრძელი სალიანდაგო მონაკვეთი სწორედ შანხაიშია. დღესდღეობით ხსენებული მეტროპოლიტენი მსოფლიოში ერთ-ერთი ყველაზე ახალგაზრდა, სწრაფმზარდი და სწრაფგანვითარებადი მეტროა მოქმედი 8 ხაზით, მშენებარე ახალი 5 ხაზით და უკვე არსებული ხაზების დასაგრძელებლად მშენებარე უბნებით. წინასწარი გეგმების მიხედვით, 2025 წლისთვის შანხაიში მეტროს 11 ხაზი და 10 მსუბუქი მეტროს ხაზი იქნება. მოსალოდნელია, რომ ზოგიერთი ხაზი უკვე 2010 წელს, გამოფენისთვის უნდა გაიხსნას "ექსპო 2010"-ის ფარგლებში.

ზოგადი ინფორმაცია
შანხაის მეტრო თანამედროვე, იაფი და სწრაფი ტრანსპორტია. სადგურებზე სისუფთავეა. პლაზმური პანელები მომავალი ორი მატარებლის მოსვლის დროს ასახავენ. მიწისქვეშა ხაზებზე მოძრავი მატარებლების ვაგონებში განთავსებულ თხევადკრისტალურ მონიტორებზე მომდევნო სადგურის რეკლამა და დასახელებაა ნაჩვენები. მიწისზედა სადგურებზე კი შუქდიოდურ ტაბლოებზე ჩანს მომდევნო სადგურის შესახებ ინფორმაცია. ასევე, სადგურებში ისმის მომდევნო სადგურების სახელწოდებები ჩინურ და ინგლისურ ენებზე, ასევე სადგურთან ახლომდებარე მაღაზიებისა და ღირსშესანიშნაობების თაობაზე გაკეთებული ინფორმაცია მხოლოდ ჩინურ ენაზე.
მეტრო აღჭურვილია ინვალიდთა გადასაყვანად.
სისტემის ნაკლად შეიძლება ჩაითვალოს გადაჭედილობა პიკის საათებში (განსაკუთრებით 1 და 2 ხაზზე) და არასრული დაფარვა საქალაქო ტერიტორიისა, რაც ბოლო პერიოდებში ახალი ხაზებისა და სადგურების სწრაფი მშენებლობით საბოლოოდ გვარდება. ზოგიერთს მიაჩნია, რომ გადასაჯდომ სადგურებზე გადასასვლელები მეტისმეტად გრძელია.

ხაზები
გადახდის სისტემა
შანხაის მეტროპოლიტენში მგზავრობის საფასურის გადახდა მანძილის მიხედვით წარმოებს. 2005 წლის 15 სექტემბერს საფასურის გაზრდის შემდეგ 3 კმ-ის გავლა 3 იუანი ღირდა, 46 კმ-ისა 8 იუანი.
2005 წლის დამლევს შანხაის მეტროში გადახდის ერთიანი სისტემა შემოიღეს. მანამდე, მე-5 ხაზიდან გადაჯდომისას მგზავრებს გადახდა უწევდათ, რადგანაც ხაზები სხვადასხვა კომპანიებს ეკუთვნით.